Toshkentda valuta ayriboshlash shoxobchasidagi 32 500 dollar talon-toroj qilindi

Qayd etilishicha, tekshiruv davomida bankning Sergeli filiali qoshidagi “O‘zgarish bank xizmatlari markazi” nazoratchi-kassiri va bosh mutaxassisi joriy yilning 14-17 iyul kunlari markazning valuta ayriboshlash shoxobchasidan o‘zlariga ishonib topshirilgan 32 500 AQSh dollarini olishga erishib, o‘zlashtirish yo‘li bilan talon-toroj qilganliklari aniqlangan.

Shuningdek, nazoratchi-kassir o‘zlashtirgan mablag‘larining bir qismini “Lacetti” rusumli avtotransport vositasini sotib olish hamda yashash xonadonini ta'mirlash ishlariga sarflab, jinoiy faoliyatdan olingan daromadlarini legallashtirgani aytilgan.
Mazkur holat yuzasidan Jinoyat kodeksining 167-moddasi (o‘zlashtirish yoki rastrata yo‘li bilan talon-toroj qilish) va 243-moddasi (jinoiy faoliyatdan olingan daromadlarni legallashtirish) bilan jinoyat ishi qo‘zg‘atilib, tergov harakatlari o‘tkazilmoqda.